CELEX: 32010R0380
Language: fi
Date: 2010-04-30 00:00:00
Title: Komission asetus (EU) N:o 380/2010, annettu 30 päivänä huhtikuuta 2010 , tiettyjen tavaroiden luokittelusta yhdistettyyn nimikkeistöön

5.5.2010   
            
            
               FI
            
            
               Euroopan unionin virallinen lehti
            
            
               L 112/4
            
         KOMISSION ASETUS (EU) N:o 380/2010,
   annettu 30 päivänä huhtikuuta 2010,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1), ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon 1 sarakkeessa esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä, 30 päivänä huhtikuuta 2010.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Vähittäismyyntimuodossa olevia 1 772 mg painavia tabletteja, joista kukin tabletti sisältää (painoprosenttia)
                  
                              —
                           
                           
                              kalsiumkarbonaattia (vastaa 630 mg:aa kalsiumia)
                           
                           
                              88,9
                           
                        
                              —
                           
                           
                              tärkkelystä
                           
                           
                              3,5
                           
                        
                              —
                           
                           
                              hydroksipropyylimetyyliselluloosaa
                           
                           
                              2,7
                           
                        
                              —
                           
                           
                              krospovidonia
                           
                           
                              1,9
                           
                        
                              —
                           
                           
                              maltodekstriiniä
                           
                           
                              1,3
                           
                        
                              —
                           
                           
                              kivennäisöljyä
                           
                           
                              1,2.
                           
                        Yksi tabletti sisältää lisäksi 7 μg = 284 ky (kansainvälistä yksikköä) D3-vitamiinia (kolekalsiferolia). Muiden aineiden määrät ovat pienempiä kuin 1,0 painoprosentti.
                  Pakkausmerkinnässä mainittu suositeltava päivittäinen annos on yksi tabletti.
                  Pakkausmerkinnässä annettujen tietojen mukaan tuotetta käytetään ennaltaehkäisevänä hoitona esimerkiksi osteoporoosia vastaan ja luuston vahvistamiseen.
               
               
                  2106 90 92
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, 28 ryhmän 1 huomautuksen, 30 ryhmän 1 lisähuomautuksen sekä CN-koodien 2106, 2106 90 ja 2106 90 92 nimiketekstien mukaan.
                  Koska tuotteessa on aineosia, jotka eivät kuulu 28 ryhmän 1 huomautuksen a, d tai e alakohdan soveltamisalaan, sitä ei voida luokitella tähän ryhmään.
                  Pakkausmerkinnässä mainittuun suositeltavaan päivittäiseen annokseen ei sisälly imeytyviä kivennäisaineita tai vitamiineja (kalsium ja D3-vitamiini) huomattavasti yleisen terveyden ja hyvinvoinnin säilyttämiseksi suositeltavaa päivittäistä määrää enemmän. Tuote ei näin ollen täytä 30 ryhmän 1 lisähuomautuksen viimeisen kohdan vaatimuksia, eikä sitä voida luokitella nimikkeeseen 3004 (ks. myös yhdistetyn nimikkeistön selittävät huomautukset, 30 ryhmän 1 lisähuomautuksen 3 kohta).
                  Ominaisuuksiensa vuoksi tuote on luokiteltava elintarvikevalmisteena nimikkeeseen 2106.